ΓΡΑΠΤΗ ΕΡΩΤΗΣΗ P-1873/00

υποβολή: Hiltrud Breyer (Verts/ALE) προς την Επιτροπή

(6 Ιουνίου 2000)

Θέμα: Αποθεματικά επιχειρήσεων του τομέα της πυρηνικής ενέργειας στη Γερμανία

Σύμφωνα με το άρθρο 87 παρ. 1 ΣΕΚ οι κρατικές ενισχύσεις απαγορεύονται εντός της Κοινότητας στο βαθμό που παραβλάπτουν το εμπόριο μεταξύ των κρατών μελών. Το αργότερο από τη λήξη της προθεσμίας μεταφοράς στο εθνικό δίκαιο της οδηγίας για την εσωτερική αγορά ηλεκτρικής ενέργειας είναι δεδομένες οι προϋποθέσεις για εμπόριο ηλεκτρικής ενέργειας μεγαλύτερης κλίμακας μεταξύ των κρατών μελών.

Η αναγνώριση φορολογικών ελαφρύνσεων σε όλα τα αποθεματικά για τη διάθεση των αποβλήτων και τη διακοπή λειτουργίας των πυρηνικών σταθμών στη Γερμανία αποτελεί απόκλιση που αντιβαίνει στο σύστημα θεμελιωδών αρχών του φορολογικού δικαίου, στοιχειοθετώντας έτσι κρατική ενίσχυση, αφού

- τα αποθεματικά των εν λόγω επιχειρήσεων μπορούν ελεύθερα να διατεθούν χωρίς την παραμικρή εκ του νόμου απαίτηση σε σχέση με τον κίνδυνο, την απόδοση ή τη διαθεσιμότητά τους"

- σε ό, τι αφορά το κόστος μείωσης του αριθμού των πυρηνικών σταθμών ελλείπει η αναγκαία διασαφήνιση τωνποχρεώσεων μέσω νομοθετικής διάταξης ή απόφασης των αρχών"

- σύμφωνα με τα διαθέσιμα στοιχεία εκτιμήσεων (π.χ. έκθεση του 1990/91 της Επιτροπής Απορύθμισης) το ύψος των αποθεματικών για τη δαπάνη διάθεσης των αποβλήτων είναιπερβολικό, με αποτέλεσμα να μην μπορεί να καταλογισθεί εξ ολοκλήρου ως μελλοντική δαπάνη κατά τη στιγμή που εμφανίζεται στο οικονομικό επίπεδο"

1. Συμμερίζεται η Επιτροπή την παραπάνω τοποθέτηση;

2. Έχει παρέμβει μέχρι τώρα η αρμόδια για τον ανταγωνισμό αρχή της Επιτροπής κατ' αυτής της κατάφωρης παραβίασης του κοινοτικού δικαίου του ανταγωνισμού;

3. Αν όχι, δεν πρέπει άραγε να ομολογήσει η Επιτροπή ότι κρίνει με δύο μέτρα και δύο σταθμά (κατά παράβαση του νόμου για τη διοχέτευση μαζικού ρεύματος), ιδίως αφ’ ης στιγμής της έχει επανειλημμένως επισημανθεί ότι στην περίπτωση αυτή πρόκειται πράγματι για κρατική ενίσχυση των αποθεματικών στον τομέα της πυρηνικής ενέργειας στη Γερμανία (Ερώτηση Ε-2472/97(1) και Ρ-2422/99(2));

4. Ποια μέτρα έχουν προβλεφθεί και ποια θα είναι τα επόμενα βήματα της Επιτροπής, προκειμένου να δοθεί τέλος το συντομότερο δυνατό σε αυτή την ανωμαλία;

(1) ΕΕ C 76 της 11.3.1998, σελ. 114.

(2) ΕΕ C 203 E της 18.7.2000, σελ. 171.

Απάντηση του κ. Monti εξ ονόματος της Επιτροπής

(6 Ιουλίου 2000)

Η Επιτροπή γνωρίζει το θέμα, το οποίο χαρακτηρίζεται στη γραπτή ερώτηση ως συστηματική καταστρατήγηση των αρχών του φορολογικού δικαίου και ως στοιχειοθέτηση κρατικής ενίσχυσης. Προκειμένου να αξιολογηθεί το συγκεκριμένο θέμα απο την Επιτροπή χρειάζεται να γίνουν περαιτέρω έρευνες έτσι ώστε προς το παρόν να μην ειναι δυνατόν να ορισθεί το κατά πόσον η Επιτροπή συμμερίζεται ή όχι την άποψη που διατυπώνεται στη γραπτή ερώτηση.

1. Λόγω του ότι δεν έχουν ολοκληρωθεί οι έρευνες δεν έχει ακόμα ληφθεί απόφαση επί του συγκεκριμένου θέματος.

2. Η Επιτροπή ασχολείται με καταγγελίες επιχειρήσεων και μεμονωμένων ατόμων σχετικά με παραβιάσεις των κανόνων ανταγωνισμού της Κοινότητας. Η εξέλιξη της διαδικασίας σε περίπτωση καταγγελιών εξαρτάται από την επι μέρους περίπτωση και από την πολυπλοκότητα των πραγματικών και νομικών θεμάτων που πρέπει να επιλυθούν στην κάθε περίπτωση.

3. Η Επιτροπή θα αποφασίσει για τα ανάλογα μέτρα και για τα επόμενα βήματα μετά τη λήψη οριστικής απόφασης για το συγκεκριμένο θέμα.